Na temelju Zaključka Gradonačelnika Grada Skradina od 03. prosinca 2019. godine

**GRADONAČELNIK GRADA SKRADINA**

objavljuje

**JAVNI POZIV**

**ZA PREDLAGANJE PROGRAMA JAVNIH POTREBA U PODRUČJIMA KULTURE, ŠPORTA I DRUŠTVENIH DJELATNOSTI UDRUGA GRAĐANA ZA 2020. GODINU**

1. **PREDMET NATJEČAJA**

Javne potrebe u područjima kulture, športa i društvenih djelatnosti udruga građana koje imaju sjedište, odnosno djeluju na području Grada Skradina i čije su djelatnosti od posebnog interesa za Grad, a za koje se sredstva osiguravaju, prema finacijskim mogućnostima, iz proračuna Grada jesu: programi, odnosno aktivnosti, akcije i manifestacije od interesa za Grad.

1. **PODRUČJE FINANCIRANJA**

U programu javnih potreba Grada Skradina za 2020. Godinu u skladu sa pozitivnim propisima uvrstit će se:

1. **U području kulture**- financiranje ili sufinaciranje programskih djelatnosti udruga u kulturi, te njihovih posebnih programa koji su od interesa za Grada Skradin, kao i programa kulturnog stvaralaštva djece i mladeži.
2. **U području športa**- financiranje ili sufinaciranje programskih djelatnosti udruga u športu, te njihovih posebnih programa koji su od interesa za Grada Skradin, kao i programa provođenja športskih aktivnosti djece i mladeži.
3. **U području društvenih djelatnosti**- finaciranje ili sufinaciranje programskih djelatnosti veteranskih udruga i udruga sudionika i stradalnika Domovinskog rata, programi udruga koje skrbe o osobama s posebnim potrebama i humanitarno-karaitativnih udruga, programi udruga za promicanje i zaštitu ljudskih prava, programi strukovnih udruga, te programi udruga za zaštitu i očuvanje okoliša, čojekova zdravlja i prirodne baštine svih drugih humanitarnih organizacija.
4. **UVJETI ZA PRIJAVU**

**Prijedloge projekata mogu podnijeti udruge:**

* Koje su registrirane temeljem Zakona o udrugama („NN“ broj 88/01 i broj 74/14) i koje djeluju na području Grada Skradina,
* Čije se djelovanje mora odnositi na jedno od područja navedenih u ovom pozivu, što je vidljivo iz *Izvatka* iz *Registar udruga*,
* Čiji prijedlozi projekata prvenstveno zadovoljavaju opće potrebe i služe općem dobru i posljedično za strukovne potrebe svojih članova,
* Koje pri provedbi projekata neposredno rade s korisncima ili članovima udruge,
* Koje transparentno vode finacijsko poslovanje, sukladno propisima o računovodstvu neprofitnih organizacija

**Ovim pozivom neće se finacirati:**

* Udruge koje ne izvršavaju svoje obveze iz do sada odobrenih projekata i koje ne dosatvljaju redovita finacijska izvješća o utrošku sredstava, odobrenih iz proračuna Grada Skradina,
* Udruge koje nisu upisane u Registar udruga Republike Hrvatske
* Udruge kojima statut nije usklađen s novim Zakonom o udrugama
1. SADRŽAJ I NAČIN PRIJAVE

Sve zainteresirane udruge moraju svoje projekte i programe prijaviti na posebnom obrascu na kojem moraju biti jasno navedeni:

* Opći podatci udruge, izvješće o radu i realizaciji programa u tekućoj godini (do datuma prijave), finacijsko izvješće u tekućoj godini (do datuma prijave), ciljevi i aktivnosti koje će se provoditi, očekivani rezultati, ciljana skupina, osobe odgovorne za provedbu i proračun projekta/programa.
* Projekt mora biti osmišljen i koncipiran tako da je u svakom trenutku moguće vršiti kontrolu i nadzor nad provođenjem pojedinih aktivnosti i utroškom odobrenih sredstava, što će se regulirati posebnim ugovorom o finacijskoj potpori,

Prijedlog projekta mora sadržavati:

* Detaljno ispunjen Obrazac,
* Presliku izvatka iz Registar udruga RH, ne stariju od tri mjeseca od dana raspisivanja poziva (samo za udruge koje se prvi put javljaju na natječaj)
* Presliku važećeg statuta udruge (samo za udruge koje se prvi put javljaju na natječaj)
1. KRITERIJ ZA OCJENJIVANJE I PREDNOSTI PRI ODABIRU
2. **Kultura i šport**

**U osnovne kriterije za ocjenjivanje projekata spadaju:**

* Kvaliteta sadržaja, izvornost, kreativnost, inovativnost i edukativnost programa,
* Kvaliteta dosadašnjeg rada, uspjesi i iskustvo u provođenju projekata predlagatelja,
* Organizacijski ljudski materijalni resursi za provedbu projekta,
* Realan odnos troškova i očekivanih rezultatat projekta,
* Imaju jasno utvrđen cilj i očekivane rezultate te detaljno razrađen proračun i plan aktivnosti provedbe projekta,
* Osmišljen plan djelovanja prema publici, a posebno prema djeci i mladima kroz njima primjerene sadržaje
* Predstavljanje kulture i športa Grada Skradina u Hrvatskoj i svijetu-usmjerenost sadržaja na njegovanje i očuvanje indentiteta Grada Skardina

**Prednost pri odabiru imaju projekti koji:**

* Se provode u partnerstvu s drugim udrugama ili ustanovama
* Pored kvalitete sadržaja uvode i inovativnost u provođenju projekata
* Uključuju rad volontera
* Pored vlastitih sredstava imaju i sredstva iz drugih izvora u provedbi programa/projekta
* Sadrži realan odnos troškova i očekivanih rezultata
* Održivost projekta
* Projekti koji su praćeni medijski i od publike
1. Društvene djelatnosti

**U osnovne kriterije za ocjenjivanje projekata spadaju:**

* Neposredni doprinos rješavanju problema koji su od općeg interesa za lokalnu zajednicu
* Kvaliteta dosadašnjeg rada, uspjesi i skustvo u provođenju projekata predlagatelja,
* Organizacijski i ljudski meterijalni resursi za provedbu projekta,
* Realan odnos troškova i očekivanih rezultata projekata,
* Imaju jasno utvrđen cilj i očekivane rezultate t edetaljno razrađen proračun i plan aktivnosti provedbe projekta.

**Prednost pri odabiru imaju projekti koji:**

* Se provode u partnerstvu s drugim udrugama ili ustanovama
* Pored kvalitete sadržaja uvode i inovativnost u provođenju projekata
* Uključuju rad volontera
* Pored vlastitih sredstava imaju i sredstva iz drugih izvora u provedbi programa/projekta
* Sadrži realan odnos troškova i očekivanih rezultata
* Održivost projekta
* Projekti koji su praćeni medijski i od publike
1. **POSTUPAK OCJENJIVANJA PROJEKTA**

Odabir i vrednovanje prijavljenih projekata, provest će povjerenstvo za provedbu javnog poziva finaciranja programa/projekata udruga u području kulture, športa i društvenih djelatnosti u roku od 30 dana od završetka natječaja.

1. **ROK I MJESTO PODNOŠENJA PRIJAVE**

Popunjen obrazac s potrebnim prilozima dostavljaju se u zatvorenoj omotnici na adresu:

GRAD SKRADIN, Trg Male Gospe 3, 22 222 Skradin s naznakom: ***Natječaj za prijavu projekata udruga iz područja kulture, športa i društvenih djelatnosti koji će se (su)finacirati iz Proračuna Grada Skradina za 2020. godinu- ne otvarati.***

Natječaj se objavljuje na oglasnoj ploči i službenim stranicama Grada Skradina, a rok za podnošenje prijava traje od 03. prosinca do 27. prosinca 2019.

Kompletna natječajna dokumentacija za vrijeme trajanja natječaja može se preuzeti u Gradu Skradinu, Trg Male Gospe 3 i na službenim stranicama Grada Skradina <http://www.grad-skradin.hr>

Nepotpuni i nepravovremeno dostavljeni prijedlozi kao i prijedlozi koji nisu dostavljeni na propisanom obrascu neće se uzeti u razmatrati. Također, obrazac mora biti čitko ispunjen elektroničnim putem (ne može se ručno ispunjavati).

Dodatne informacije u svezi provođenja ovog natječaja mogu se dobiti u Gradu Skradinu na broj telefona 771-076 te na email: grad.skradin@si.t-com.hr

**NE POSTOJI PRAVNA OBVEZA PREMA KOJOJ BI SE NEKOME MORAO PRIHVATITI PROJEKT ILI PROGRAM I NEJGOVO FINACIRANJE**